સોમવારથી અત્યાર સુધી પાટીદાર નેતા હાર્દિક પટેલના કુલ 5 જેટલા કથિત વીડિયો વાયરલ થઇ ચૂક્યા છે. એક કથિત વીડિયોમાં હાર્દિક એક મહિલા સાથે દેખાય છે તો અન્ય કથિત વીડિયોમાં હાર્દિક અને અન્ય પાસ નેતાઓ દારૂ પીતા જોવા મળે છે. આ તમામ વીડિયો વાયરલ થયા પછી જ્યાં કોંગ્રેસ અને જીજ્ઞેશ મેવાણી સમેત અલ્પેશ ઠાકોર જેવા નેતાઓ હાર્દિકના સમર્થનમાં બહાર આવ્યા છે ત્યાં જ ભાજપે આ મામલે પોતાના પર લાગેલા આરોપોને ખોટા પાડ્યા છે. ત્યાં બીજી તરફ આજે નવા કથિત વીડિયો બહાર પડ્યા બાદ બહુચરાજી ખાતે હાર્દિક પટેલના પૂતળા દહન કરવામાં આવ્યું હતું. ત્યારે હાર્દિકના વીડિયો પણ રાજકારણીઓ શું બોલ્યા છે તે વાંચો અહીં...